birot
Store norske leksikon,Biologi,Vitenskapsgrener i biologien,Botanikk,Planteanatomi,Plantenes form,Rot hos planter
Birøtter er røtter som erstatter eller vokser ut fra en hovedrot. Enfrøbladete og tofrøbladete planter har forskjellige former for birøtter.
Hos tofrøbladete planter vokser birøttene vannrett eller skrått ut fra en loddrett hovedrot, som kan være mer eller mindre grov.Hos enfrøbladete planter dør oftest hovedrota tidlig og erstattes av birøtter. Rotsystemet består av omtrent like tjukke birøtter. Denne formen for rotsystem kalles knipperot. Birøttene hos enfrøbladete planter dannes fra plantens stengel. Dermed er de adventivrøtter (røtter som dannes fra en stengel).Også andre adventivrøtter, slik som luftrøtter og røtter på utløpere, kalles av og til for birøtter.Les mer i Store norske leksikon rot – botanikk pælerot enfrøbladete planter adventivknopp jordstengel - botanikk utløper luftrøtter rotstokk løk - bred jordstengel